
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 101 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Χαρακτηρισμός ως έργου Εθνικής Σημασίας του 
"Εργου «Αναβάθμιση της Υφιστάμενης Σιδηρο¬ 
δρομικής Γραμμής Στρυμώνα - Τοξότες - Αλεξαν¬ 
δρούπολη». 

2 

Ίδρυση Κέντρου Ξένων Γλωσσών στο Πανεπιστή¬ 
μιο Θεσσαλίας και Κανονισμός Λειτουργίας του. 

3 

Μεταφορά δέκα εννέα (19) θέσεων μελών ΔΕΠ 
στα Τμήματα του Δημοκριτείου Πανεπιστημίου 
Θράκης. 

4 

Πραγματοποίηση εργασίας καθ' υπέρβαση του 
υποχρεωτικού ωραρίου για το έτος 2017 στον 
Τοπικό Οργανισμό Εγγείων Βελτιώσεων (Τ.Ο.Ε.Β) 
Νησίου. 


ΑΠΟΦΑΣΕΙΣ 

Αριθμ.οικ. 63179 (1) 

Χαρακτηρισμός ως έργου Εθνικής Σημασίαςτου 
Έργου «Αναβάθμιση της Υφιστάμενης Σιδηρο¬ 
δρομικής Γραμμής Στρυμώνα - Τοξότες - Αλεξαν¬ 
δρούπολη». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του άρθρου 75 του ν. 4146/2013 «Δι¬ 
αμόρφωση Φιλικού Αναπτυξιακού Περιβάλλοντος για 
τις Στρατηγικές και Ιδιωτικές Επενδύσεις και άλλες δια¬ 
τάξεις» (Α' 90). 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ/τος 63/2005 (Α' 98). 

3. Τις διατάξεις του π.δ/γματος 70/2015 «Ανασύσταση 
των Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης καιΤροφί- 
μων. Ανασύσταση του Υπουργείου Ναυτιλίας και Αιγαίου 
και μετονομασία του σε Υπουργείο Ναυτιλίας και Νησιωτι¬ 
κής Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονομί¬ 


ας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης και Τουρισμού και του Υπουργείου 
Παραγωγικής Ανασυγκρότησης Περιβάλλοντος και Ενέρ¬ 
γειας σε Υπουργείο Περιβάλλοντος και Ενέργειας. Μετα¬ 
φορά Γενικής Γραμματείας Βιομηχανίας στο Υπουργείο 
Οικονομίας, Ανάπτυξης και Τουρισμού» (Α' 114). 

4. Την υπ'αριθμ. Υ198/16-11 -2016 απόφαση του Πρω- 
θυπουργού «Ανάθεση αρμοδιοτήτων στον Αναπληρωτή 
Υπουργό Περιβάλλοντος και Ενέργειας, Σωκράτη Φά- 
μελλο» (Β' 3722). 

5. Το υπ'αριθμ. Φ15.6/54630/2759/23-6-2016 έγγραφο 
του Υπουργού Υποδομών, Μεταφορών και Δικτύων. 

6. Το υπ'αριθμ. 113549/27-7-2015 έγγραφο του Οργα¬ 
νισμού Σιδηροδρόμων Ελλάδος Α.Ε., το οποίο τεκμηριώ¬ 
νει τους λόγους χαρακτηρισμού του έργου του θέματος 
ως έργο Εθνικής Σημασίας. 

7. Το υπ'αριθμ. 494/6-4-2015 έγγραφο του Φορέα Δι¬ 
αχείρισης Οροσειράς Ροδόπης. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και των οικείων ΟΤΑ Α' και Β' 
βαθμού, αποφασίζουμε: 

Άρθρο Μόνο 

Χαρακτηρίζουμε ως έργο Εθνικής Σημασίας το έργο 
«Αναβάθμιση της Υφιστάμενης Σιδηροδρομικής Γραμ¬ 
μής Στρυμώνα - Τοξότες - Αλεξανδρούπολη». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2016 

Ο Αναπληρωτής Υπουργός 

ΣΩΚΡΑΤΗΣ ΦΑΜΕΛΛΟΣ 


Αριθμ. 93/17/ΓΠ (2) 

Ίδρυση Κέντρου Ξένων Γλωσσών στο Πανεπιστή¬ 
μιο Θεσσαλίας και Κανονισμός Λειτουργίας του. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 
Έχοντας υπόψη: 

1 .Τη διάταξη του άρθρου 26, παρ. 6 του ν. 4386/2016 
(ΦΕΚ 83/11 -5-2016), με την οποία αντικαθίσταται η περί- 

πτώση γ' της παρ. 22 του άρθρου 80 του ν. 4009/2011 ως 
εξής: «Έως την έναρξη ισχύος του κατά το άρθρο 5 Οργα¬ 
νισμού κάθε Ιδρύματος και του κατά το άρθρο 6 Εσωτε¬ 
ρικού του Κανονισμού, τα θέματα που προβλέπονται σε 
αυτούς ρυθμίζονται με αποφάσεις Συγκλήτου, οι οποίες 
δημοσιεύονται στην Εφημερίδα της Κυβερνήσεως». 

2. Τις αποφάσεις της Συγκλήτου του Πανεπιστη¬ 
μίου Θεσσαλίας στις αριθμ. 175/9-11-2016 και 178/ 
15-12-2016. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 

Ιδρύεται ΚΕΝΤΡΟ ΞΕΝΩΝ ΓΛΩΣΣΩΝ στο Πανεπιστήμιο 
Θεσσαλίας ως μετεξέλιξη, αναβάθμιση και διεύρυνση 
των δραστηριοτήτων του λειτουργούντος «Γραφείου 
Ξένων Γλωσσών». 

Αποστολή του Κέντρου είναι: (ί) ο σχεδιασμός και η 
υλοποίηση της διδασκαλίας των ξένων γλωσσών στους 
φοιτητέςτου Πανεπιστημίου Θεσσαλίας, με τις ανάλογες 
προσαρμογές ανά ακαδημαϊκό τμήμα, (ϋ) η διδασκαλία 
της ελληνικής γλώσσας σε αλλοδαπούς φοιτητές, οι οποίοι 
υλοποιούν τμήμα των σπουδών τους στο Πανεπιστήμιο 
Θεσσαλίας, στο πλαίσιο του προγράμματος Ει-θειτιυε ή άλ¬ 
λων εκπαιδευτικών προγραμμάτων, (ίϋ) η πέραν των βασι¬ 
κών ξένων γλωσσών που διδάσκονται στο Πανεπιστήμιο 
Θεσσαλίας διδασκαλία και άλλων γλωσσών σε πιλοτική ή 
σεμιναριακή βάση, (ίν) η προώθηση της πολυγλωσσίας και 
πολι-πολιτισμικότητας, ώστε να επιτευχθεί η διασύνδεση 
της τοπικής και ακαδημαϊκής κοινότητας με τους «πολίτες 
του κόσμου», (ν) η ανάδειξη του ελληνικού πολιτισμού 
μέσω προγραμμάτων διδασκαλίας της σύγχρονης ελλη¬ 
νικής γλώσσας ως ξένης ή/και δεύτερης γλώσσας, και (νί) 
η υλοποίηση ερευνητικών έργων, η οργάνωση συνεδρίων, 
ημερίδων, σεμιναρίων, συμποσίων και διαλέξεων, η συμ¬ 
μετοχή σε δραστηριότητες της διεθνούς επιστημονικής 
κοινότητας και η συνεργασία με κοινωνικούς, επιστημο¬ 
νικούς και διοικητικούς φορείς. 

Το Κέντρο υποστηρίζεται από όλα τα μέλη του Ειδικού 
Εκπαιδευτικού Προσωπικού (ΕΕΠ) του Ιδρύματος που 
διδάσκουν ξένες γλώσσες στα ακαδημαϊκά Τμήματα του 
Πανεπιστημίου Θεσσαλίας. Επίσης, όσα μέλη ΕΤΕΠ και 
διοικητικοί υπάλληλοι είναι τοποθετημένοι στο Κέντρο. 
Τέλος, το Κέντρο δύναται να υποστηρίζεται από καθηγη¬ 
τές με γνωστικό αντικείμενο και επιστημονική δραστηρι¬ 
ότητα συναφή με την αποστολή καιτιςδραστηριότητές 
του, ύστερα από σχετική απόφαση της Συγκλήτου. 

Το Κέντρο Ξένων Γλωσσών αποτελεί ακαδημαϊκή δομή 
η οποία εποπτεύεται από τον Αναπληρωτή Πρύτανη αρ¬ 
μόδιο για τα ακαδημαϊκά θέματα και διοικείται από 5μελές 
Συμβούλιο Διοίκησης αποτελούμενο από τρεις καθηγητές 
του Ιδρύματος, της βαθμίδας του καθηγητή πρώτης βαθ¬ 
μίδας ή του αναπληρωτή καθηγητή και δύο μέλη ΕΕΠ του 
Κέντρου, που ορίζονται από τη Σύγκλητο ύστερα από πρό¬ 
ταση του Πρύτανη. Πρόεδρος και Αναπληρωτής Πρόεδρος 
του Συμβουλίου ορίζονται από τους καθηγητές-μέλη του 
Συμβουλίου. Ισάριθμοι αναπληρωματικοί των μελών του 
Συμβουλίου Διοίκησης ορίζονται με την ίδια διαδικασία. Η 
θητεία του Συμβουλίου Διοίκησης είναι διετής. 

Το Κέντρο Ξένων Γλωσσών λειτουργεί με βάση τον ακό¬ 
λουθο Εσωτερικό Κανονισμό Λειτουργίας που εγκρίνεται 


από τη Σύγκλητο και αποτελεί τμήμα του Εσωτερικού 
Κανονισμού Λειτουργίας του Πανεπιστημίου Θεσσαλίας. 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ 

Άρθρο 1 

- Σύσταση Κέντρου Ξένων Γλωσσών 

1. Συστήνεται στο Πανεπιστήμιο Θεσσαλίας Κέντρο 
Ξένων Γλωσσών (εφεξής Κέντρο) το οποίο αποτελεί ακα¬ 
δημαϊκή δομή του Ιδρύματος και λειτουργεί με βάση τον 
παρόντα εσωτερικό κανονισμό λειτουργίας. 

2. Η σύσταση του Κέντρου προβλέπεται στον Οργα¬ 
νισμό του Πανεπιστημίου Θεσσαλίας και ο παρών κα¬ 
νονισμός αποτελεί τμήμα του Εσωτερικού Κανονισμού 
του Πανεπιστημίου Θεσσαλίας, τον οποίον εξειδικεύει 
στο πλαίσιο τη κείμενης νομοθεσίας και σύμφωνα με 
τις ιδιαιτερότητες του Κέντρου. 

3. Τροποποίηση του εσωτερικού κανονισμού λειτουρ¬ 
γίας μπορεί να προταθεί προς έγκριση στη Σύγκλητο 
ύστερα από εισήγηση τουλάχιστο των 2/3 των μελών 
της Συνέλευσης ή των 4/5 των μελών του Συμβουλίου 
Διοίκησης του Κέντρου. 

Άρθρο 2 

- Έμβλημα και Σφραγίδα 

Ως έμβλημα του Κέντρου χρησιμοποιείται το έμβλημα 
του Πανεπιστημίου Θεσσαλίας συνοδευόμενο από το 
λογότυπο του Κέντρου είτε στην Ελληνική του εκδοχή: 



ΠΑΝΕΠΙΣΤΗΜΙΟ 

ΘΕΣΣΑΛΙΑΣ 

ΚΕΝΤΡΟ ΞΕΝΩΝ ΓΛΩΣΣΩΝ 


είτε στην Αγγλική του εκδοχή : 



ϋΝΐνΕΚ5ΙΤΥ Ο Ρ 

Τ Η Ε 5 5 ΑΕΥ 

ΡΟΚΕΙΟΝ ΕΑΝ01ΙΑ0Ε5 ΟΕΝΤΕΚ 

Τα ίδια στοιχεία περιλαμβάνει και η σφραγίδα του Κέ¬ 
ντρου, η οποία έχει κυκλικό σχήμα. 

Άρθρο 3 

- Αποστολή / Σκοπός 

Το Κέντρο έχει ως αποστολή: 

3.1. α) Να καλύπτει πρωτίστως τις ανάγκες διδασκαλίας 
ξένων γλωσσών (Αγγλικής, Γαλλικής, Γερμανικής, Ιταλι¬ 
κής) και να συντονίζει την ομαλή και απρόσκοπτη διδα- 






Τεύχος Β' 101/24.01.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


809 


σκαλία τους στα τμήματα του Πανεπιστημίου Θεσσαλίας 
εντός του κατά την κείμενη νομοθεσία προβλεπόμενου 
διδακτικού ωραρίου και με βάση τα προπτυχιακά προ¬ 
γράμματα σπουδών των τμημάτων αυτών. 

β) Να καλύπτει τη διδασκαλία της ελληνικής γλώσσας 
σε αλλοδαπούς φοιτητές, οι οποίοι υλοποιούν τμήμα των 
σπουδών τους στο Πανεπιστήμιο Θεσσαλίας στο πλαίσιο 
του προγράμματος ΕΓ35ΐτ)υ5 ή άλλων εκπαιδευτικών προ¬ 
γραμμάτων, καθώς και αλλοδαπών επισκεπτών καθηγητών. 

γ) Να οργανώνει τη διδασκαλία, πέραν των βασικών ξέ¬ 
νων γλωσσών που διδάσκονται στο Πανεπιστήμιο Θεσσα¬ 
λίας, και άλλων γλωσσών σε πιλοτική ή σεμιναριακή βάση. 

3.2. Για προγράμματα εκμάθησης ξένης γλώσσας, σε¬ 
μινάρια στην ξένη γλώσσα και συνέδρια/ ημερίδες κ.α., 
τα οποία εκπονούνται υπό την αιγίδα του Κέντρου, το 
Κέντρο διατηρεί το δικαίωμα της επίσημης βεβαίωσης 
παρακολούθησης και επιτυχούς ή μη ολοκλήρωσης μέ¬ 
ρους ή όλου του προγράμματος. Επίσης, δεδομένων και 
τηρουμένων των νόμιμων προϋποθέσεων, το Κέντρο 
διατηρεί το δικαίωμα πιστοποίησης των παραπάνω. Ει¬ 
δικότερα, για την Ελληνική ως ξένη γλώσσα διενεργεί 
εξετάσεις γλωσσομάθειας με εγκυρότητα πιστοποίησης. 

3.3. Να υλοποιεί διμερείς-διαπανεπιστημιακές συμ¬ 
φωνίες (όίΐΒΐθΐ'θΙ ογ ίηΐθΓ-ίη5ΐίΐυΐίοη3ΐ 39γθθγπθπϊ5) με¬ 
ταξύ του Κέντρου και αντίστοιχων πανεπιστημιακών και 
ερευνητικών κέντρων ξένων γλωσσών του εξωτερικού, 
με σκοπό την κινητικότητα του προσωπικού για επιμόρ¬ 
φωση ή/και διδασκαλία. Να προωθεί τη συνεργασία με 
ακαδημαϊκά και ερευνητικά ιδρύματα τόσο σε εθνικό 
όσο και διεθνές επίπεδο. 

3.4. Να αναπτύσσει και να υλοποιεί εκπαιδευτικά προ¬ 
γράμματα και δράσεις με στόχο: 

α) τη γλωσσική προετοιμασία για: 1) γενικούς, ακαδη¬ 
μαϊκούς σκοπούς, 2) ειδικούς, επιστημονικούς σκοπούς 
και 3) επαγγελματικούς σκοπούς. 

β) τη γενική ή και εξειδικευμένη γνώση για κάθε από¬ 
φοιτο μιας τουλάχιστον ξένης γλώσσας, 
γ) την προώθηση της πολυγλωσσίας, 
δ) την ενίσχυση της δυνατότητας κινητικότητας των 
φοιτητών στο εξωτερικό (μέσα από την κατάλληλη γλωσ¬ 
σική εκπαίδευση). 

ε) την προώθηση και ανάπτυξη σύγχρονων μεθόδων 
διδασκαλίας, όπως: 1) ολοκληρωμένη εκμάθηση περι¬ 
εχομένου και γλώσσας (ΟΕΠΓ) ενός η περισσοτέρων 
εξαμήνων και 2) χρήση των Νέων Τεχνολογιών για τη 
διδασκαλία και την αυτομάθηση. 

στ) το σχεδίασμά σύγχρονου εκπαιδευτικού πολυμε- 
σικού υλικού. 

ζ) την ανάπτυξη ερευνητικής δραστηριότητας σε θέ¬ 
ματα, όπως: μελέτη γλωσσικών φαινομένων του επιστη- 
μονικού/ακαδημαϊκού λόγου, διδακτική της ορολογίας, 
λεξικογραφικές μελέτες κ.ά. 

η) τη διοργάνωση επιμορφωτικών σεμιναρίων, συνε¬ 
δρίων και διαλέξεων. 

θ) τη σύνδεση της επιστημονικής δραστηριότητας του 
Κέντρου με την κοινωνία. 

ι) τη συνεργασία και το συντονισμό του με το Ευρω¬ 
παϊκό Κέντρο Σύγχρονων Γλωσσών στον τομέα των επι¬ 
μορφωτικών δράσεων. 


3.5. Να αναπτύσσει και να υλοποιεί ερευνητικά προ¬ 
γράμματα και δράσεις σε συνεργασία με ιδρύματα και 
φορείς του εξωτερικού. 

3.6. Την οργάνωση συνεδρίων, ημερίδων, σεμιναρίων, 
συμποσίων και διαλέξεων, τη συμμετοχή σε δραστηρι¬ 
ότητες της διεθνούς επιστημονικής κοινότητας και τη 
συνεργασία με κοινωνικούς, επιστημονικούς και διοι¬ 
κητικούς φορείς. 

3.7. Την προώθηση της πολυγλωσσίας και πολι-πολι- 
τισμικότητας, ώστε να επιτευχθεί η διασύνδεση της το¬ 
πικής και ακαδημαϊκής κοινότητας με τους «πολίτες του 
κόσμου». Επίσης, την οργάνωση, φιλοξενία και συμμε¬ 
τοχή σε εκδηλώσεις πολιτισμού και τέχνης με σκοπό την 
προσέγγιση μιας ξένης γλώσσας και του πολιτισμού της. 

3.8. Την ανάδειξη του ελληνικού πολιτισμού μέσω 
προγραμμάτων διδασκαλίας της σύγχρονης ελληνικής 
γλώσσας ως ξένης ή/και δεύτερης γλώσσας. 

3.9. Την πραγματοποίηση εκδόσεων και δημοσιεύσεων 
στο πλαίσιο των παραπάνω δράσεων. 

Άρθρο 4 

- Περιγραφή δραστηριοτήτων 

Για την επίτευξη της αποστολής του το Κέντρο ανα¬ 
λαμβάνει δραστηριότητες ως εξής: 

α) Καθορίζει στόχους διδασκαλίας, καταρτίζει προ¬ 
γράμματα σπουδών και σχέδια διδασκαλίας, δημιουρ¬ 
γεί διδακτικό υλικό και επιλέγει συγγράμματα για την 
υλοποίηση των προγραμματικών στόχων με άξονα τα 
πορίσματα περιοδικών ερευνών μαθησιακών αναγκών 
στο Πανεπιστήμιο Θεσσαλίας και τις συναφείς επιστη¬ 
μονικές κατευθύνσεις για την ξενόγλωσση ακαδημαϊκή 
και επιστημονική παιδεία στην ανώτατη εκπαίδευση. 

β) Σχεδιάζει και εκπονεί εσωτερικές αξιολογήσεις κατά 
τη διάρκεια του προγράμματος (εξαμήνου) με στόχο την 
αναβάθμιση/αναπροσαρμογή των διδακτικών στόχων, 
μεθόδων και μέσων, ή/και κατά το πέρας του προγράμ¬ 
ματος με στόχο τη συνέχιση ή την εκ νέου σχεδίαση μέ¬ 
ρους ή του συνόλου τους. 

γ) Συντονίζει την κατανομή τμημάτων διδασκαλίας και 
την ομαλή διεξαγωγή των μαθημάτων στις Σχολές και 
Τμήματα του Πανεπιστημίου Θεσσαλίας. Αναλαμβάνει 
τον προγραμματισμό της προκήρυξης για κάλυψη δι¬ 
δακτικών κενών από διδάσκοντες/ουσες με σύμβαση 
έργου και την αξιολόγηση αιτήσεων απόσπασης εκπαι¬ 
δευτικών από την Α/θμια και Β/θμια Εκπαίδευση. 

δ) Οργανώνει σεμινάρια διαρκούς εκπαίδευσης του 
διδακτικού προσωπικού του Κέντρου, καθώς και ειδικά 
σεμινάρια ευρείας θεματολογίας στην ξένη γλώσσα για 
διδάσκοντες, φοιτητές και διοικητικούς υπαλλήλους του 
Πανεπιστημίου Θεσσαλίας. 

Άρθρο 5 

- Προσωπικό και υποδομές 

Οι απαραίτητοι πόροι για τη λειτουργία του Κέντρου 
Ξένων Γλωσσών αναλύονται ως εξής: 

Α) Ανθρώπινοι Πόροι: 

(ί) Τα μέλη ΕΕΠ με ειδικότητα τη διδασκαλία ξένης 
γλώσσας που εκλέγονται στο Ίδρυμα ή το Τμήμα /Σχολή. 
Οι οργανικές θέσεις των μελών ΕΕΠ ανήκουν στο Ίδρυμα 

ή τις μονάδες του, όπως ορίζεται στο ΦΕΚ διορισμού 
τους. 

(ϋ) Στο Κέντρο δύναται με απόφαση Συγκλήτου να 
τοποθετούνται μέλη Ειδικού Τεχνικού Εργαστηριακού 
Προσωπικού (ΕΤΕΠ) του Πανεπιστημίου Θεσσαλίας με 
πλήρη ή μερική απασχόληση, για τεχνική υποστήριξη 
των δραστηριοτήτων του Κέντρου. 

(ίϋ) Ομοίως, στο Κέντρο δύναται με απόφαση Συγκλή¬ 
του να τοποθετείται διοικητικό προσωπικό για τη γραμμα¬ 
τειακή υποστήριξή του. Απαραίτητη προϋπόθεση για την 
τοποθέτηση διοικητικού προσωπικού στο Κέντρο είναι 
η άριστη γνώση (επίπεδο Γ2) της Αγγλικής Γλώσσας και 
- κατά προτίμηση - η γνώση μίας ακόμη ξένης γλώσσας. 

(ίν) Τέλος, το Κέντρο δύναται να υποστηρίζεται από κα¬ 
θηγητές με γνωστικό αντικείμενο και επιστημονική δρα¬ 
στηριότητα συναφή με την αποστολή και τις δράστη ριό- 
τητέςτου, ύστερα από σχετική απόφαση της Συγκλήτου. 

Για την κάλυψη έκτακτων αναγκών, μπορεί να προ¬ 
σλαμβάνεται με απόφαση του Πρυτανικού Συμβουλίου 
έκτακτο διδακτικό ή διοικητικό προσωπικό με σύμβαση 
ωριαίας αντιμισθίας ή με σύμβαση ιδιωτικού δικαίου ή 
ορισμένου χρόνου. 

Β) Υλικοτεχνική Υποδομή: Αίθουσα και εξοπλισμός 
πολυμέσων για έρευνα διδακτικής και αξιολόγησης 
γλωσσομάθειας, Εργαστήριο προφορικού και γραπτού 
λόγου, ερευνητική/ επιστημονική/διδακτική βιβλιοθήκη 
με έντυπο και ηλεκτρονικό υλικό, εξοπλισμός γραφείων 
διδασκόντων, αναλώσιμα. 

Γ) Κτιριακή Υποδομή: Αίθουσες διδασκαλίας, γραφεία 
διδασκόντων, γραφείο γραμματείας, αίθουσα/-ες συ¬ 
νεδριάσεων, τα οποία παραχωρούνται από το Ίδρυμα. 

Άρθρο 6 
- Διοίκηση 

Το Κέντρο Ξένων Γλωσσών αποτελεί ακαδημαϊκή 
δομή, η οποία εποπτεύεται από τον Αναπληρωτή Πρύ¬ 
τανη αρμόδιο για τα ακαδημαϊκά θέματα και διοικείται 
από πενταμελές Συμβούλιο Διοίκησης αποτελούμενο 
από τρεις Καθηγητέςτου Ιδρύματος, βαθμίδας Καθηγητή 
ή Αναπληρωτή Καθηγητή, και δύο μέλη ΕΕΠ του Κέντρου, 
τα οποία ορίζονται από τη Σύγκλητο ύστερα από πρότα¬ 
ση του Πρύτανη. Πρόεδρος και Αναπληρωτής Πρόεδρος 
του Συμβουλίου ορίζονται από τους Καθηγητές-μέλη του 
Συμβουλίου. Ισάριθμοι αναπληρωματικοί των μελών του 
Συμβουλίου Διοίκησης ορίζονται με την ίδια διαδικασία. 
Η θητεία του Συμβουλίου Διοίκησης είναι διετής. 

Στο πλαίσιο λειτουργίας του Κέντρου λειτουργεί Συνέ¬ 
λευση των μελών του Κέντρου με σκοπό να εισηγείται 
προς το Συμβούλιο Διοίκησης για θέματα που αφορούν 
στη λειτουργία του Κέντρου. Στη Συνέλευση του Κέ¬ 
ντρου, εκτός από τα μέλη της Συμβουλίου Διοίκησης, 
τα μέλη ΕΕΠ, τυχόν τοποθετημένα στο Κέντρο μέλη ΕΤΕΠ 
και διοικητικοί υπάλληλοι, συμμετέχουν με δικαίωμα 
λόγου και οι διδάσκοντες με το π.δ. 407/1980, καθώς 
και οι αποσπασμένοι από άλλες βαθμίδες εκπαίδευσης, 
εφόσον επιτελούν αντίστοιχο διδακτικό έργο. 

Η Συνέλευση των μελών συνεδριάζει κατόπιν πρό- 
σκλησηςτου Προέδρου του Συμβουλίου Διοίκησης που 
αποστέλλεται στα μέλη τρεις ημέρες τουλάχιστον πριν 


τη συνεδρίαση και στην οποία αναγράφονται τα θέματα 
ημερήσιας διάταξης, ο τόπος, η ημερομηνία και ώρα 
της συνεδρίασης. Περιπτώσεις έκτακτων συνεδριάσεων 
προβλέπονται με την ανάλογη αιτιολόγηση. Η Συνέλευ¬ 
ση βρίσκεται σε απαρτία, όταν παρευρίσκονται τουλά¬ 
χιστον τα μισό μέλη της. Σε περίπτωση μη απαρτίας, η 
Συνέλευση συγκαλείται εκ νέου μέσα σε δέκα ημέρες. 

Ο Πρόεδρος του Συμβουλίου Διοίκησης υπογράφει 
όλα τα έγγραφα που αφορούν στη λειτουργία του Κέ¬ 
ντρου. Σε περίπτωση απουσίας ή κωλύματος του, αρμο¬ 
διότητα υπογραφής αντ'αυτού έχει ο αναπληρωτήςτου. 

Άρθρο 7 

- Υποχρεώσεις και δικαιώματα 

των μελών ΕΕΠ ξένων γλωσσών 

Οι υποχρεώσεις και τα δικαιώματα των μελών ΕΕΠ (ώρες 
διδασκαλίας, παρουσία στο Ίδρυμα, άδειες, κ.λπ.) καθο¬ 
ρίζονται από την κείμενη νομοθεσία και τον Εσωτερικό 
Κανονισμό Λειτουργίας του Πανεπιστημίου Θεσσαλίας. 

Άρθρο 8 

- Οικονομικοί πόροι 

Πόροι του Κέντρου είναι: 

1. Οι πιστώσεις που κατανέμονται στο Κέντρο από 
τον τακτικό προϋπολογισμό ή τις δημόσιες επενδύσεις 
ή την ιδιαίτερη περιουσία του Ιδρύματος και οι οποίες 
χορηγούνται σύμφωνα με τη διαδικασία που καθορίζουν 
οι διατάξεις της κείμενης νομοθεσίας και ο Εσωτερικός 
Κανονισμός Λειτουργίας του Πανεπιστημίου. 

2. Τα έσοδα από την παροχή υπηρεσιών μέσα από τις 
αντίστοιχες δομές του Ιδρύματος. 

3. Πιστώσεις από άλλες πηγές, όπως: α) Επιχορήγηση 
από την Ειδικό Λογαριασμό Κονδυλίων Έρευνας του Πα¬ 
νεπιστημίου Θεσσαλίας, β) Κονδύλια που προέρχονται 
από ερευνητικά προγράμματα, γ) Επιχορήγηση από τον 
προϋπολογισμό διαφόρων Υπουργείων της χώρας και δ) 
Κληρονομιές, κληροδοτήματα, δωρεές και άλλη οικονο¬ 
μική ενίσχυση που προέρχονται από ημεδαπά ή αλλοδα¬ 
πά φυσικά και νομικά πρόσωπα προς το Πανεπιστήμιο 
Θεσσαλίας για τους σκοπούς του Κέντρου, εφόσον δεν 
τίθενται όροι που αντιβαίνουν στους σκοπούς του Κέ¬ 
ντρου και του Πανεπιστημίου Θεσσαλίας. 

4. Αυτοχρηματοδότηση από Ερευνητικά Προγράμματα, 
Προγράμματα Ειδικών Σεμιναρίων στην Ξένη Γλώσσα και 
δραστηριότητες επιστημονικού και πολιτιστικού χαρακτήρα. 

Άρθρο 9 

- Εφαρμογή-τροποποίηση 

Ο παρών Εσωτερικός Κανονισμός ισχύει από την ημε¬ 
ρομηνία έγκρισής του από τη Σύγκλητο. Η Σύγκλητος εί¬ 
ναι αρμόδια για την επίλυση ερμηνευτικών ερωτημάτων 
και για την τροποποίηση των διατάξεών του, ύστερα από 
εισήγηση τουλάχιστο των 2/3 των μελών της Συνέλευ¬ 
σης ή των 4/5 των μελών του Συμβουλίου Διοίκησης 
του Κέντρου. Απαιτείται η παρέλευση τουλάχιστον δύο 
ακαδημαϊκών εξαμήνων εφαρμογής του Κανονισμού 
για την κατάθεση πρότασης τροποποίησής του στη 
Σύγκλητο. Σε περίπτωση απόρριψης από τη Σύγκλητο 
της πρότασης τροποποίησης απαιτείται η παρέλευση 

τουλάχιστον δύο ακαδημαϊκών εξαμήνων για εκ νέου 
κατάθεση πρότασης τροποποίησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 3 Ιανουάριου 2017 
Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθμ. ΔΠΘ/ΔΔΚ/ΤΔΜ Ε/12824/1176/131 (3) 

Μεταφορά δέκα εννέα (19) θέσεων μελών ΔΕΠ 
στα Τμήματα του Δημοκριτείου Πανεπιστημίου 
Θράκης. 

Ο ΠΡΥΤΑΝΗΣ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1 .Τιςδιατάξειςτου άρθρου Μπαρ. 5ατου ν. 2817/2000 
(ΦΕΚ 78/Α') σε συνδυασμό με τα άρθρα 16 (παρ. 3) και 
80 (παρ. 22) του ν. 4009/2011 (ΦΕΚ 195/Α'). 

2. Την με αριθμ. πρωτ. Φ.122.1/122/165025/Ζ2/ 
5-10-2016 (ΑΔΑ: 7ΝΕΛ4653ΠΣ-ΟΩ6), απόφαση της Ανα- 
πληρώτριας Υπουργού Παιδείας, Έρευνας και Θρησκευ¬ 
μάτων, σύμφωνα με την οποία έχουν διατεθεί στο Δη- 
μοκρίτειο Πανεπιστήμιο Θράκης δέκα εννέα (19) θέσεις 
για την πρόσληψη διδακτικού προσωπικού / μελών ΔΕΠ 
για το έτος 2018. 

3. Τις με αριθμ. 56/32/27-10-2016 και 96/33/1 -12-2016 
(ΔΠΘ/ΣΥΓΚ/9310/297/3-11-2016 και ΔΠΘ/ΣΥΓΚ/19491/ 
651/7-12-2016 αντίστοιχα) αποφάσεις της Συγκλήτου 
του Δ.Π.Θ., με τις οποίες κατανεμήθηκαν οι δέκα εννέα 
(19) θέσεις στα Τμήματα του Δ.Π.Θ.. 

4. Το γεγονός ότι με την παρούσα απόφαση δεν προ- 
καλείται δαπάνη σε βάρος του προϋπολογισμού, απο¬ 
φασίζουμε: 

Τη μεταφορά δέκα εννέα (19) θέσεων Διδακτικού 
Προσωπικού / μελών ΔΕΠ, από το Α.Ε.Ι. στα Τμήματα 
του Ιδρύματος, όπως έχουν διατεθεί στο Δημοκρίτειο 
Πανεπιστήμιο Θράκης για το έτος 2018, ως εξής: 


ΤΜΗΜΑ ΑΡΙΘΜΟΣ 

ΘΕΣΕΩΝ 

ΝΟΜΙΚΗΣ 

2 

ΙΑΤΡΙΚΗΣ 

1 

ΜΟΡΙΑΚΗΣ ΒΙΟΛΟΓΙΑΣ ΚΑΙ ΓΕΝΕΤΙΚΗΣ 

1 

ΠΑΙΔΑΓΩΓΙΚΟ ΔΗΜΟΤΙΚΗΣ ΕΚΠΑΙΔΕΥΣΗΣ 

1 

ΕΠΙΣΤΗΜΩΝ ΤΗΣ ΕΚΠΑΙΔΕΥΣΗΣ ΣΤΗΝ 
ΠΡΟΣΧΟΛΙΚΗ ΗΛΙΚΙΑ 

1 

ΑΓΡΟΤΙΚΗΣ ΑΝΑΠΤΥΞΗΣ 

1 

ΔΑΣΟΛΟΓΙΑΣ ΚΑΙ ΔΙΑΧΕΙΡΙΣΗΣ 
ΠΕΡΙΒΑΛΛΟΝΤΟΣ ΚΑΙ ΦΥΣΙΚΩΝ ΠΟΡΩΝ 

1 

ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ ΚΑΙ 
ΑΘΛΗΤΙΣΜΟΥ 

1 

ΟΙΚΟΝΟΜΙΚΩΝ ΕΠΙΣΤΗΜΩΝ 

1 


ΚΟΙΝΩΝΙΚΗΣ ΔΙΟΙΚΗΣΗΣ ΚΑΙ ΠΟΛΙΤΙΚΗΣ 
ΕΠΙΣΤΗΜΗΣ 

1 

ΕΛΛΗΝΙΚΗΣ ΦΙΛΟΛΟΓΙΑΣ 

1 

ΙΣΤΟΡΙΑΣ ΚΑΙ ΕΘΝΟΛΟΓΙΑΣ 

1 

ΓΛΩΣΣΑΣ, ΦΙΛΟΛΟΓΙΑΣ ΚΑΙ ΠΟΛΙΤΙΣΜΟΥ 
ΠΑΡΕΥΞΕΙΝΙΩΝ ΧΩΡΩΝ 

1 

ΠΟΛΙΤΙΚΩΝ ΜΗΧΑΝΙΚΩΝ 

1 

ΑΡΧΙΤΕΚΤΟΝΩΝ ΜΗΧΑΝΙΚΩΝ 

1 

ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ 
ΜΗΧΑΝΙΚΩΝ ΥΠΟΛΟΓΙΣΤΩΝ 

1 

ΜΗΧΑΝΙΚΩΝ ΠΕΡΙΒΑΛΛΟΝΤΟΣ 

1 

ΜΗΧΑΝΙΚΩΝ ΠΑΡΑΓΩΓΗΣ ΚΑΙ ΔΙΟΙΚΗΣΗΣ 

1 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Κομοτηνή, 20 Δεκεμβρίου 2016 
Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 


Αριθμ. απόφ. 4 (4) 

Πραγματοποίηση εργασίας καθ' υπέρβαση του 
υποχρεωτικού ωραρίου για το έτος 2017 στον 
Τοπικό Οργανισμό Εγγείων Βελτιώσεων (Τ.Ο.Ε.Β) 
Νησίου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥΤΟΠΙΚΟΥ ΟΡΓΑΝΙΣΜΟΥ 
ΕΓΓΕΙΩΝ ΒΕΛΤΙΩΣΕΩΝ Τ.Ο.Ε.Β. ΝΗΣΙΟΥ 

Έχοντας υπόψη: 

1. Το άρθρο ν 7 του Κεφαλαίου Β του ν. 4354/2015 
(176) σύμφωνα με το οποίο στο πεδίο εφαρμογής του 
νόμου υπάγονται οι υπάλληλοι των Γενικών και Τοπικών 
Οργανισμών Εγγείων Βελτιώσεων (περ. ιδ). 

2. Την 2/2015/δεπ/5-1 -2016 εγκύκλιο του Υπουργείου 
Οικονομικών με θέμα: Παροχή οδηγιών για την εφαρ¬ 
μογή των διατάξεων του Κεφαλαίου Β του ν. 4354/2015 
(176 Α') «Μισθολογικές ρυθμίσεις υπαλλήλων του Δημο¬ 
σίου, των Οργανισμών Τοπικής Αυτοδιοίκησης (Ο.Τ.Α.) 
πρώτου και δευτέρου βαθμού, των Νομικών Προσώπων 
Δημοσίου (Ν.Π.Δ.Δ) και ιδιωτικού Δικαίου (Ν.Π.Ι.Δ.), κα¬ 
θώς και των Δ.Ε.Κ.Ο. του κεφ. Α του ν. 3429/2015 (Α' 314). 
και άλλες μισθολογικές διατάξεις» και ΑΔΑ: ΨΑΕΦΗ - Π07. 

3. Τις διατάξεις της παρ. Α του άρθρου 20 (Εργασία καθ' 
υπέρβαση του υποχρεωτικού ωραρίου) του ν. 4354/2015 
στις οποίες επισημαίνεται ότι είναι υποχρεωτική η δη¬ 
μοσίευση των ανωτέρω αποφάσεων στην Εφημερίδα 
της Κυβερνήσεως. 

4. Την εισήγηση του Προέδρου του Οργανισμού στο 
θέμα 4ο «Πραγματοποίηση εργασίας καθ'υπέρβασητου 
υποχρεωτικού ωραρίου για το έτος 2017 στον Τοπικό 
Οργανισμό Εγγείων Βελτιώσεων (Τ.Ο.Ε.Β) Νησίου» και 
ιδίως το γεγονός ότι αυξημένες υπηρεσιακές ανάγκες 

στον Οργανισμό -πέρα από την περίοδο λειτουργικής 
αιχμής των έργων κατά την αρδευτική περίοδο κατά την 
οποία τα έργα λειτουργούν σε 24ωρη βάση - υπάρχουν 
καθόλο το έτος. 

5. Το γεγονός ότι η απόφαση αυτή δεν συνεπάγεται 
επιβάρυνση του Κρατικού Προϋπολογισμού καθώς οι 
πόροι των ΟΕΒ προέρχονται από ανταποδοτικές εισφο¬ 
ρές των ωφελουμένων (άρθρο 15 του ν.δ. 3881/1958 
«Περί Έργων Εγγείων Βελτιώσεων»). 

Έπειτα από διαλογική συζήτηση ομόφωνα αποφασίζει: 

Α) Την πραγματοποίηση υπερωριακής καθ' υπέρβα¬ 
ση του υποχρεωτικού ωραρίου απασχόλησης εντός του 
έτους 2017, σύμφωνα με το άρθρο 20 του ν. 4354/2015 
όπως ισχύει. Ειδικότερα για το Α' εξάμηνο του 2017 απο¬ 
γευματινή υπερωριακή εργασία, πέραν των ωρών της 
υποχρεωτικής εργασίας μέχρι 120 ώρες για 2 τακτικούς 


υπαλλήλους. Αφορά συνολικά 240 ώρες κατ' ανώτατο 
όριο. Για το Β εξάμηνο του 2017 απογευματινή υπερωρι- 
ακή εργασία, πέραν των ωρών της υποχρεωτικής εργα¬ 
σίας μέχρι 120 ώρες για 2 τακτικούς υπαλλήλους. Αφορά 
συνολικά 240 ώρες κατ' ανώτατο όριο. 

Β) Αρμόδιο όργανο για την αναγκαιότητα πραγματο¬ 
ποίησης υπερωριακής απασχόλησης καθίσταται ο Πρόε¬ 
δρος και την παρακολούθηση της υλοποίησης εντός των 
ορίων του εγκεκριμένου προϋπολογισμού έτους 2017 το 
οικονομικό τμήμα του Οργανισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νησί, 3 Ιανουάριου 2017 
Ο Πρόεδρος 
ΧΡΗΣΤΟΣ ΛΩΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^βΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 


























